Ուեսլի Շուլց

Ուեսլի Քիթ Շուլց (, ), ամերիկյան The Lumineers ֆոլկ ռոք խմբի կիթառահար և գլխավոր վոկալիստ։

Կյանք և կարիերա

Շուլցը մեծացել է Նյու Ջերսի նահանգի Ռամզի քաղաքում և հաճախել է Ռամզիի ավագ դպրոցը, իսկ հետո՝ Ռիչմոնդի համալսարանը։ Այն ժամանակ, երբ The Lumineers-ը թողարկել են իրենց առաջին ալբոմը, նրանց մամլո թողարկումն ընդգծել է այն փաստը, որ Շուլցն 9 տարեկան հասակում մեջբերվել է Նյու Յորք Թայմս ամսագրի 1992 թվականի պատմության մեջ։ Այդ պատմության մեջ (Դենիս Քոբրեյի պրոֆիլը, որը շրջագայել է տարրական դպրոցում, դասական երգահաններին նմանակելով, երեխաներին դասական երաժշտության հետ ծանոթացնելու համար) 9-ամյա Շուլցը մեջբերվել է այսպես․ «Ես շատ ժամանակ են ծախսել նկարներիս վրա, և դա իմ մոտ լավ է ստացվում, քանի որ ես շատ եմ դրանով զբաղվել»։

Ռամզիում Շուլցի լավագույն ընկերը Ջոշ Ֆրեյթսն էր։ 19-ամյա Ֆրեյթսը մահացել է 2002 թվականին թմրանյութերի չափից մեծ դոզայի պատճառով։ Ջոշի մահվանից հետո Շուլցը կապվել է Ջոշի կրտսեր եղբոր՝ թմբկահար Ջերեմի Ֆրեյթսի հետ, և նրանք երկուսով «մխիթարություն են գտել երաժշտության մեջ՝ երգեր հորինելով և համերգներ ձեռնարկելով ամբողջ Նյու Յորքում»։ Նրանք շրջագայել են տարբեր անվանումների տակ, ներառյալ Ուեսլի Ջերեմին () և թողարկել են նույնանուն մինի ալբոմը, որը ներառել է The Lumineers-ի ապագա՝ «Flowers In Your Hair» և «Darlene» երգերը։

Նյու Յորքում իրենց խմբի սահմանափակ հաջողությունից հիասթափված և կյանքի բարձր արժեքի դեմ պայքարում, Շուլցը և Ֆրեյթսը որոշել են տեղափոխվել Դենվեր, որտեղ նրանք կարող էին ավելի շատ ժամանակ նվիրել իրենց երաժշտությանը և շրջագայելուն։ Դենվեր ժամանելուն պես նրանք Քրեյգսլիստում գովազդ են տեղադրել դասական թավջութակահար գտնելու համար։ Նեյլա Պերկարեկը պատասխանել է նրանց գովազդին և վերջիվերջո դարձել The Lumineers խմբի երրորդ անդամը։ Ամբողջ հաջորդ տարի տրիոն համերգներով հանդես էր գալիս Դենվերով և իր հաշվին գաստրոլներով հանդես էր գալիս ամբողջ երկրով։

2012 թվականին The Lumineers-ը թողարկել են իրենց առաջին ալբոմը՝ «The Lumineers»-ը։ Այդ ալբոմից երեք երգերը (Շուլցի և Ֆրեյթսի համահեղինակությամբ)՝ «Ho Hey»-ը, «Stubborn Love»-ը և «Submarines»-ն, ընդգրկվել են չարթերում։

2013 թվականին խումբը թողարկել է իրենց նույնանուն ալբոմի դելյուքս հրատարակությունը։ Այն ներառել է 5 բոնուս թրեքներ, տեսաձայնագրությունների ավելի քան 25 րոպե և 28 էջից բաղկացած գրքույկ։

2016 թվականին Շուլցը երգել է «Honey Pie» երգը «Beat Bugs»-ի 12b սերիայում։

Նույն թվականին The Lumineers-ը թողարկել է «Cleopatra» ալբոմը։ Երգերը գրվել են առաջին ալբոմի՝ «The Lumineers»-ի թողարկումից չորս տարի հետո։

Ուեսլի Շուլցը նշում է, որ «Bob Dylan», «Born in the U.S.A.», «Greatest Hits», «Sand in the Vaseline», «Exile on Main St.» և The Future» ալբոմները հատուկ ազդեցություն են ունեցել նրա երաժշտության վրա։

Սկավառակագրություն

The Lumineers խմբի հետ 
 The Lumineers (2012)
 Cleopatra (2016)
 III (2019)

Շրջագայություններ 
Հեդլայն
 The Lumineers World Tour (2012-2013)
 Cleopatra World Tour (2016-2017)
 III: The World Tour (2019-2020)

Բացող ելույթ
 The Joshua Tree Tour 2017 (2017)

Երգերի հեղինակության իրավունքներ

Ծանոթագրություններ

Արտաքին հղումներ 
 Պաշտոնական կայք 

Երաժիշտներ այբբենական կարգով
21-րդ դարի երգիչներ և երգչուհիներ
Ամերիկացի երգիչներ
Ամերիկացի երգիչ-երգահաններ
Ամերիկացի երաժիշտներ
Ամերիկացի կիթառահարներ
Ամերիկացի դաշնակահարներ